**2025 m. sausio mėn. Lietuvoje bulvių supirkta mažiau, o daržovių ir obuolių – daugiau**

**Bulvių,** skirtų šviežias vartoti, iš Lietuvos augintojų didmeninės, mažmeninės prekybos ir kitose įmonėse 2025 m. sausio mėn., palyginti su 2024 m. atitinkamu laikotarpiu, supirkta 12,03 proc. mažiau, t. y. 5 422,881 t. Perdirbti skirtų bulvių supirkta 25,41 proc. mažiau – 407,076 t. Perdirbimui skirtų bulvių supirkimo mažėjimui iš augintojų įtakos turi sumažėjusi paklausa visuomeniniam maitinimui. Taip pat įmonės dalį bulvių perka iš kitų įmonių ir Latvijos.

**Daržovių,** skirtų vartoti šviežias, 2025 m. sausio mėn., palyginti su 2024 m. sausio mėn., supirkta 0,55 proc. daugiau, t. y. 4 428,969 t. **Burokėlių** supirkimas padidėjo 23,03 proc. (iki 310,937 t), **česnakų –** 17,15 proc. (iki 4,966 t), **svogūnų –** 13,59 proc. (iki 1 166,653 t), **porų –** 5,28 proc. (iki 7,922 t), **morkų –** 2,27 proc. (iki 1 298,457 t), **svogūnų laiškų –** 1,55 proc. (iki 39,751 t). Tačiau **baltagūžių kopūstų** supirkimas sumažėjo 22,92 proc. (iki 844,2721 t), **agurkų –** 4,19 proc. (iki 573,732 t), **salotų** – 1,99 proc. (iki 62,608 t).

**Baltųjų pievagrybių**, skirtų vartoti šviežius, 2025 m. sausio mėn., palyginti su 2024 m. atitinkamu laikotarpiu, supirkta 3,14 proc. mažiau (180,655 t), **rudųjų pievagrybių** – 42,80 proc. daugiau (32,489 t).

**Obuolių** šiemet buvo supirkta 27,94 proc. daugiau (987,658 t).

Perdirbimo įmonėse 2025 m. sausio mėn., palyginti su 2024 m. sausio mėn., **daržovių** supirkimas padidėjo 11,95 proc. (iki 4 207,668 t). **Burokėlių** supirkimas padidėjo13,64 proc. (iki 3 893,478 t), **morkų** – 11,93 proc. (iki 201,015 t). Tačiau **svogūnų** buvo supirkta 1,9 karto mažiau (36,768 t), **baltagūžių kopūstų** – 6,32 proc. mažiau (76,407 t).

Šaltinis ŽŪDC (LŽŪMPRIS)

.